cyanic-selkie/wikianc huggingface dataset:
Κωνσταντίνος Α. Σταυρόπουλος
Βιογραφικά στοιχεία
Γεννήθηκε στην Αθήνα, γιος του Άγγελου Σταυρόπουλου. Σπούδασε Νομικά στο Πανεπιστήμιο Αθηνών και εν συνεχεία έκανε μεταπτυχιακές σπουδές στο London School of Economics.Υπηρέτησε ως αντιπρόσωπος του γενικού γραμματέα του ΟΗΕ στην Κορέα από το 1950 ως το 1951 και εν συνεχεία ως νομικός σύμβουλος του ΟΗΕ (από το 1952 ως το 1974). Έφθασε μέχρι το βαθμό του αναπληρωτή γενικού γραμματέα του Οργανισμού. Στις εκλογές του 1974 εξελέγη βουλευτής Επικρατείας με τη Νέα Δημοκρατία. Ήταν υφυπουργός Εξωτερικών στην κυβέρνηση Καραμανλή την περίοδο 12 Μαρτίου 1975 - 28 Νοεμβρίου 1977. Το 1980 του απονεμήθηκε το διεθνές βραβείο Νταγκ Χάμερσκελντ. Απεβίωσε το Νοέμβριο του 1984 και κηδεύτηκε στις 6 Νοεμβρίου, από τον ιερό ναό των Αγίων Θεοδώρων του Πρώτου Νεκροταφείου.
Πηγές
Κατηγορία:Έλληνες υφυπουργοί Εξωτερικών Κατηγορία:Βουλευτές εκλεγμένοι με τη Νέα Δημοκρατία Κατηγορία:Έλληνες βουλευτές επικρατείας
Φ.Σ. Αρίων Πτολεμαΐδας
Το Φίλαθλο Σωματείο Αρίων Πτολεμαΐδας είναι ελληνικό αθλητικό σωματείο που δραστηριοποιείται στην πόλη της Πτολεμαΐδας, στο Νομό Κοζάνης, όπου και βρίσκεται η έδρα του, το Δ.Α.Κ. Πτολεμαΐδας. Επίσημο έτος ίδρυσής του είναι το 1981 και αγωνίζεται με χρώματα το μπλε και το κίτρινο. Ο σύλλογος διατηρεί τμήματα καλαθοσφαίρισης, πετοσφαίρισης, χειροσφαίρισης και στίβου.
Ιστορική αναδρομή
Το ανδρικό τμήμα καλαθοσφαίρισης του Αρίωνα Πτολεμαΐδας κατά την περίοδο 1997-98 κατέκτησε το Πρωτάθλημα Ανδρών της Ε.ΚΑ.Σ.ΔΥ.Μ. με αποτέλεσμα να ανέλθει στην Γ' Εθνική Κατηγορία Ανδρών. Διαγωνίστηκε σε αυτήν για δύο χρόνια, μέχρι και την περίοδο 1999-2000, οπότε και υποβιβάστηκε στο τοπικό του πρωτάθλημα.
Κατά την αγωνιστική περίοδο 2009-10 η ομάδα συμμετείχε στο Πρωτάθλημα της Β' Κατηγορίας Ανδρών της Ε.ΚΑ.Σ.ΔΥ.Μ. καταλαμβάνοντας την 3η θέση. Την επόμενη χρονιά, 2010-11, ολοκλήρωσε τις αγωνιστικές της υποχρεώσεις στην 5η θέση της κατάταξης. Η παραμονή στη Β' Κατηγορία έλαβε τέλος την περίοδο 2011-12 οπότε και, κατακτώντας την κορυφή του βαθμολογικού πίνακα με μόλις μία ήττα, ο σύλλογος ανήλθε στην Α' Κατηγορία της Ένωσης. Την αγωνιστική περίοδο, 2012-13, ο Φ.Σ. Αρίων Πτολεμαΐδας λαμβάνει μέρος στο Πρωτάθλημα της Α' Κατηγορίας Ανδρών της Ε.ΚΑ.Σ.ΔΥ.Μ.
Έδρα του συλλόγου είναι το Δ.Α.Κ. Πτολεμαΐδος. Πρόεδρος είναι ο Αναστάσιος Πέτκος.
Αγωνιστική περίοδος 2013
Από το 2013 και μετά, έχουμε τη συγχώνευση-συνεργασία των ομάδων Φ.Σ. ΑΡΙΩΝ και Α.Π.Σ. “ΠΤΟΛΕΜΑΙΔΑ”.
Η ανακοίνωση της κοινής διοίκησης:
¨"Με γνώμονα το καλό του αθλήματος, την καλύτερη οργάνωση σε όλα τα επίπεδα, τόσο αγωνιστικά όσο και διοικητικά, οι υπεύθυνοι του ανδρικού τμήματος μπάσκετ του Αρίωνα (με τη σύμφωνη γνώμη του προέδρου και του κεντρικού Δ.Σ. του Φ.Σ. ΑΡΙΩΝ) και οι υπεύθυνοι του Α.Π.Σ. “ΠΤΟΛΕΜΑΙΔΑ” αποφάσισαν από κοινού τη συγχώνευση-συνεργασία των δύο συλλόγων που θα συνεχίζουν να υπάρχουν υπό κοινή διοίκηση."
Η νέα ομάδα λέγεται  Α.Π.Σ. ΑΡΙΩΝ-ΠΤΟΛΕΜΑΙΔΑ και συνεχίζει ενωμένη να συμμετέχει στο πρωτάθλημα ανδρών και σε όλα τα τμήματα υποδομής.
Ιστορικό
Το γυναικείο τμήμα καλαθοσφαίρισης του Αρίωνα Πτολεμαΐδας κατέχει στην τροπαιοθήκη του τρία Πρωταθλήματα Ε.ΚΑ.Σ.ΔΥ.Μ., δύο από τα οποία κατέκτησε διαδοχικά τις περιόδους 1989-90 και 1990-91.
Το καλοκαίρι του 1996 το τμήμα συγχωνεύτηκε με τη γυναικεία ομάδα του Απόλλωνα Πτολεμαΐδας με τη νέα ομάδα να αγωνίζεται στην Α1 Εθνική Κατηγορία.
Κατά την αγωνιστική περίοδο 2008-09 ο Αρίων αναδείχτηκε για τρίτη φορά στην ιστορία της πρωταθλήτρια ομάδα Δυτικής Μακεδονίας, με αποτέλεσμα την άνοδό της στην Α2 Εθνική Κατηγορία μετά από σειρά αγώνων μπαράζ.
Κατά την αγωνιστική περίοδο, 2009-10, ο Αρίων Πτολεμαΐδας αγωνίστηκε στα πλαίσια του πρωταθλήματος του βορείου ομίλου της Α2 Εθνικής Κατηγορίας Γυναικών. Στην τελική βαθμολογική κατάταξη κατέλαβε την 5η θέση παραμένοντας χωρίς ιδιαίτερα προβλήματα στην κατηγορία και τη νέα χρονιά. Στα πλαίσια του θεσμού του Κυπέλλου Ελλάδος Γυναικών αποκλείστηκε στην Α' Φάση του θεσμού γνωρίζοντας την ήττα από τον Παναθλητικό Συκεών με σκορ 44-58.
Την επόμενη χρονιά 2010-11 ο Αρίωνας αγωνίστηκε και πάλι στα πλαίσια του πρωταθλήματος του βορείου ομίλου της Α2 Εθνικής. Εντούτοις, τον Ιανουάριο του 2011 με επίσημη ανακοίνωσή του γνωστοποίησε στην Ε.Ο.Κ. ότι αποσύρεται από την ενεργό δράση, με αποτέλεσμα οι υπόλοιποι αγώνες του να ματαιωθούν και να κατοχυρωθούν στους αντιπάλους του με σκορ 20-0. Σε ό,τι αφορά το Κύπελλο, αποκλείστηκε στην Α' Φάση του θεσμού γνωρίζοντας την ήττα από τους Τιτάνες Δράμας με σκορ 61-38.
Έχοντας επιστρέψει στο οικείο του τοπικό πρωτάθλημα, την περίοδο 2011-12, ο σύλλογος κατέλαβε τη 2η θέση της τελικής βαθμολογίας της Α' Κατηγορίας Γυναικών. Την επόμενη χρονιά, 2012-13, ολοκλήρωσε τις αγωνιστικές του υποχρεώσεις στην 4η θέση του βαθμολογικού πίνακα.
Τον Αύγουστο του 2013 ανακοινώθηκε η απορρόφηση του γυναικείου τμήματος του Αρίωνα από τον Απόλλωνα Πτολεμαΐδας και η από κοινού συμμετοχή τους στο Πρωτάθλημα της Ε.ΚΑ.Σ.ΔΥ.Μ. Η συγχώνευση θα ολοκληρωθεί τυπικά το 2014.
Ιστορική αναδρομή
Το εφηβικό τμήμα του συλλόγου διαθέτει στην τροπαιοθήκη του ένα Πρωτάθλημα Τοπικής Ένωσης Δυτικής Μακεδονίας, εκείνο του 1995.
Το γυναικείο τμήμα πετοσφαίρισης του συλλόγου, σε τοπικό επίπεδο, έχει κατακτήσει δύο Πρωταθλήματα ως μέλος της παλαιάς Τοπικής Ένωσης Δυτικής Μακεδονίας, το 1986 και το 1989.
Κατά την αγωνιστική περίοδο 2010-11 ο σύλλογος έλαβε μέρος στο πρωτάθλημα γυναικών του Β' Ομίλου της Ένωσης Σωματείων Πετοσφαίρισης Μακεδονίας. Στην τελική βαθμολογική κατάταξη βρέθηκε στην 5η θέση σε σύνολο 6 ομάδων. Την επόμενη χρονιά, 2011-12, η βελτίωση υπήρξε μεγάλη, με το σύλλογο να κατακτά το Πρωτάθλημα της περιόδου καθώς και την ανοδο στις εθνικές κατηγορίες.
Το τμήμα κορασίδων του συλλόγου διαθέτει στην τροπαιοθήκη του ένα Πρωτάθλημα Τοπικής Ένωσης Δυτικής Μακεδονίας, εκείνο του 1989.
Αγωνιστική περίοδος 2012-13
Κατά την αγωνιστική περίοδο 2012-13, ο Φ.Σ. Αρίων Πτολεμαΐδας λαμβάνει μέρος στο Πρωτάθλημα της Α2 Εθνικής Κατηγορίας Γυναικών.
Έδρα του συλλόγου είναι το Δ.Α.Κ. Πτολεμαΐδος.
Τμήμα χειροσφαίρισης ανδρών
Έτος ίδρυσης του τμήματος είναι το 1981. Κατά την αγωνιστική περίοδο, 2009-10, η ανδρική ομάδα χειροσφαίρισης του Αρίωνα Πτολεμαΐδας συμμετείχε στο Πρωτάθλημα της Β' Εθνικής Κατηγορίας και συγκεκριμένα σε εκείνο του 2ου Ομίλου. Στην τελική βαθμολογική κατάταξη κατέλαβε την 1η θέση κερδίζοντας την άνοδό του στην Α2 Κατηγορία την επόμενη χρονιά.
130px|thumb|Σήμα Αρίωνα
Κατά την αγωνιστική περίοδο 2010-11, ο Αρίων Πτολεμαΐδας λαμβάνει μέρος στο πρωτάθλημα της Α2 Εθνικής Κατηγορίας Ανδρών. Στα πλαίσια του θεσμού του Κυπέλλου αποκλείστηκε στη Φάση των 16 όταν γνώρισε την ήττα με 31 - 39 από τη Χ.Α.Ν.Θ.
Τμήμα χειροσφαίρισης γυναικών
Κατά την αγωνιστική περίοδο 2008-09 η ομάδα των νεανίδων του συλλόγου κατέκτησε το χρυσό μετάλλιο στο πανελλαδικό πρωτάθλημα, επαναλαμβάνοντας ανάλογο επίτευγμα της ομάδας μίνι κοριτσιών ένα χρόνο πριν, κατά την περίοδο 2007-08.
Κατά την αγωνιστική περίοδο, 2009-10, η γυναικεία ομάδα χειροσφαίρισης του Αρίωνα Πτολεμαΐδας συμμετείχε στο Πρωτάθλημα της Α1 Εθνικής Κατηγορίας. Στην τελική βαθμολογική κατάταξη κατέλαβε την 4η θέση παραμένοντας στην κατηγορία την επόμενη χρονιά.
Κατά την αγωνιστική περίοδο 2010-11, ο Αρίων Πτολεμαΐδας λαμβάνει μέρος στο πρωτάθλημα της Α1 Εθνικής Κατηγορίας Γυναικών, καθώς και στο Κύπελλο Ελλάδος. Αγωνιστική περίοδος 2012-2013 Α2 Εθνική κατηγορία
Εξωτερικοί σύνδεσμοι
Κατηγορία:Αθλητικοί σύλλογοι Κοζάνης Κατηγορία:Ανενεργοί ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι χειροσφαίρισης Κατηγορία:Ελληνικοί σύλλογοι στίβου Κατηγορία:Σωματεία Ε.ΚΑ.Σ.ΔΥ.Μ. Κατηγορία:Ιδρύσεις αθλητικών συλλόγων το 1981 Κατηγορία:Ιδρύσεις ομάδων καλαθοσφαίρισης σε άγνωστο έτος
Ιχνηλάτης του Ποσάβα
250px|μικρογραφία|Θηλυκό ποσάβα Ο Ιχνηλάτης του Ποσάβα είναι ράτσα σκύλου. Η Κροατία, και συγκεκριμένα η κοιλάδα Σάβος, είναι ο τόπος καταγωγής του.
Εμφάνιση
Τα ποσάβα έχουν μακρύ σώμα, μακριά αυτιά και ουρά. Το ύψους τους είναι περίπου 50 εκατοστά. Η γούνα τους είναι συνήθως κεραμιδί ή άσπρη και επίπεδη.
Αστυνομία Σιδηροδρόμων
Η Αστυνομία Σιδηροδρόμων είναι ειδική υπηρεσία που ασκεί αστυνομικά καθήκοντα για την ασφάλεια των σιδηροδρόμων, του σιδηροδρομικού δικτύου και εξαρτημάτων αυτού, (σιδηροδρομικών σταθμών, εγκαταστάσεων, εξοπλισμού και επί των πάσης φύσεως υλικών του), καθώς και των διακινουμένων δι΄ αυτών προσώπων - επιβατών και φορτίων.
Η Αστυνομία αυτή αποτελείται από ειδικά πρόσωπα εκ του προσωπικού των σιδηροδρόμων, που ορίζονται κατόπιν πρότασης των διοικήσεών τους, από το Υπουργείο Συγκοινωνιών ή Μεταφορών οι οποίοι και καλούνται "αστυνομικοί υπάλληλοι των σιδηροδρόμων".
Η ίδρυσης αυτής της Αστυνομίας στην Ελλάδα ανάγεται από Βασιλείας Γεωργίου του Α' και συγκεκριμένα από τις διατάξεις των νόμων ΑΡΟΒ'/1884 και ΓΡΟ'/1906, "Περί ασφαλείας των σιδηροδρόμων". Σύμφωνα με σχετικά άρθρα αυτών όι επιφορτισμένοι υπάλληλοι με αστυνομικά καθήκοντα των σιδηροδρόμων έχουν το δικαίωμα της σύλληψης παντός παραβάτη των σιδηροδρομικών διατάξεων, ή κάθε αυτουργό "επ΄ αυτοφώρω", τον οποίον θα πρέπει στη συνέχεια να παραδώσουν στη πλησιέστερη ανακριτική αρχή, συντάσσοντας περί αυτού σχετική έκθεση. Η δικαιοδοσία των υπαλλήλων αυτών εκτείνεται επί πάσης σιδηροδρομικής γραμμής εφ' όλου του μήκους της και της κατά πλάτος περίφραξης ή νοουμένης αυτής και των εγκαταστάσεων, συμπεριλαμβανομένων των γεφυρών και των σηράγγων.
Οι διάφορες αστυνομικές Αρχές του κράτους γενικής δικαιοδοσίας υποχρεώνονται να συνδράμουν τους αστυνομικούς αυτούς υπαλλήλους στο έργο τους. Οι παραπάνω αρχικοί νόμοι επεκτάθηκαν και σε όλα τους μετέπειτα σιδηροδρόμους, όπως ΕΗΣ, ΣΠΑΠ, ΣΕΚ καθώς και τους τροχιοδρόμους (Τραμ).
Βραζιλία
Η ομοσπονδιακή αστυνομία σιδηροδρόμου της Βραζιλίας δημιουργήθηκε το 1852 με διάταγμα του αυτοκράτορα Πέτρο Β΄ της Βραζιλίας, καθιστώντας την την παλαιότερη αστυνομική υπηρεσία στη Βραζιλία. Υπάρχουν ορισμένες προτάσεις στη Γερουσία της Βραζιλίας για επανενεργοποίηση αυτής της αστυνομικής υπηρεσίας, καθώς θεωρείται σημαντική για την εθνική ασφάλεια.
Καναδάς
Οι καναδικοί σιδηρόδρομοι, όπως εκείνοι των Ηνωμένων Πολιτειών, βοήθησαν στην οικοδόμηση εθνών και έφεραν σε λειτουργία νέες αστυνομικές υπηρεσίες. Χρόνια πριν από τη Συνομοσπονδία, οι αστυνομικοί σιδηροδρόμων είχαν πλήρη αστυνομική εξουσία εντός 1 ⁄ 4 μιλίων (400 μ.) Από την ιδιοκτησία και τα οχήματα της εταιρείας. Ο Καναδικός Ειρηνικός Σιδηρόδρομος βασίστηκε αρχικά στην Αστυνομία Dominion, και αργότερα στη βορειοδυτική αστυνομία κατά την κατασκευή του διηπειρωτικού σιδηροδρόμου , αλλά μέχρι τα 1880 αργότερα χρησιμοποιούσαν τη δική τους αστυνομία.
Ο μεγάλος αριθμός ναυτικών που προσλήφθηκαν για την κατασκευή σιδηροδρόμων έφερε προβλήματα ασφάλειας για τις σιδηροδρομικές εταιρείες. Το 1900, το CPR ίδρυσε το Τμήμα Ειδικών Υπηρεσιών του. Συνεργάστηκε στενά με τη δημοτική, ομοσπονδιακή και επαρχιακή αστυνομία και έδωσε εντολή για την πρόληψη και τη διερεύνηση παραβιάσεων, κλοπής, βανδαλισμού και σαμποτάζ καθώς και αστυνομικών απεργιών. Η ειδική υπηρεσία CPR ήταν επίσης υπεύθυνη για τη στενή φύλαξη των Κινέζων εργαζομένων, οι οποίοι θεωρήθηκαν «κρατούμενοι» και ουσιαστικά αντιμετωπίστηκαν ως κρατούμενοι βάσει του Κινέζικου Νόμου Μετανάστευσης του 1885. Η Ειδική Υπηρεσία διαλύθηκε το 1904, μετά από σκάνδαλο που αφορούσε τις επιχειρηματικές πρακτικές ενός πράκτορα του Τμήματος Εργασίας CPR στο Μόντρεαλ, αλλά αναστήθηκε το 1913 ως Τμήμα Ερευνών του σιδηροδρόμου.
Η Καναδική Αστυνομική Υπηρεσία του Ειρηνικού, η Καναδική Εθνική Αστυνομική Υπηρεσία και η Αστυνομική Υπηρεσία VIA Rail Canada είναι oι μόνες ομοσπονδιακές υπηρεσίες των σιδηροδρόμων της αστυνομίας που δραστηριοποιούνται στον Καναδά. Οι αστυνομικοί για τους σιδηροδρόμους ορκίζονται ομοσπονδιακά βάσει του νόμου περί ασφάλειας των σιδηροδρόμων. Αυτή η πράξη επιτρέπει σε ανώτερο δικαστήριο (ομοσπονδιακό) δικαστή να διορίσει ένα άτομο ως αστυνομικό αστυνομικό. Αυτοί οι αξιωματικοί απασχολούνται από τον σιδηρόδρομο και βρίσκονται σε στρατηγική θέση στη σιδηροδρομική υποδομή του Καναδά, με πρωταρχική έμφαση στη μείωση των θανάτων και των τραυματισμών σε όλο το δίκτυο επιχειρήσεων κάθε σιδηροδρόμου. Αυτοί οι αξιωματικοί συνήθως εργάζονται σε έρευνες που αφορούν εγκληματικές και επαρχιακές παραβιάσεις, όπως η επιβολή της κυκλοφορίας και οι έρευνες ατυχημάτων και εργάζονται για να εκπαιδεύσουν το κοινό σχετικά με τους κινδύνους των σιδηροδρομικών επιχειρήσεων και τις συνέπειες που μπορεί να προκύψουν από εφησυχασμό.
Αυτοί οι αστυνομικοί διορίζονται επίσης ή ορκίζονται σε επαρχιακό επίπεδο για να παρέχουν επιπλέον αστυνομικές εξουσίες, καθώς σχετίζονται με το συμφέρον κάθε επαρχίας. Η πρωταρχική δικαιοδοτική αστυνομία εξακολουθεί να είναι υπεύθυνη για όλες τις αρχές επιβολής του νόμου στη δικαιοδοσία τους, και λόγω μειωμένου εργατικού δυναμικού και κάλυψης, η σιδηροδρομική αστυνομία θεωρείται δευτερεύουσα υπηρεσία αντίδρασης. Συχνά, η πρωταρχική δικαιοδοτική αστυνομία απαιτείται να ασχολείται με θέματα που συμβαίνουν σε ή σε σχέση με την ιδιοκτησία σιδηροδρόμων. Ανάλογα με τη σοβαρότητα του συμβάντος, η αστυνομία των σιδηροδρόμων μπορεί να αναλάβει δικαιοδοσία, αν και λόγω του μειωμένου αριθμού και των ικανοτήτων τους, ενδέχεται να απαιτήσει από την τοπική αστυνομία να αναλάβει τον έλεγχο ενός συμβάντος και να ενεργήσει ως υποστηρικτικός ρόλος. Η σιδηροδρομική αστυνομία υποστηρίζει επίσης την τοπική αστυνομία σε περιστατικά που δεν σχετίζονται με τον σιδηρόδρομο.
Λαϊκή Δημοκρατία της Κίνας
Το διοικητικό όργανο σχεδόν όλων των σιδηροδρομικών επιχειρήσεων - το κινεζικό Υπουργείο Σιδηροδρόμων, το οποίο ήταν επίσης ιδιοκτήτης ενός μεγάλου σιδηροδρομικού δικτύου της χώρας - λειτούργησε μια τεράστια αστυνομική δύναμη που παρείχε υπηρεσίες ασφαλείας σε μεγάλους σιδηροδρομικούς κόμβους και σταθμούς και έξω κατά μήκος των σιδηροδρόμων. Η δικαιοδοσία τους επεκτείνεται στο όριο της ιδιοκτησίας MoR, αλλά περιστασιακά η δικαιοδοσία επικαλύπτεται με τις τοπικές δυνάμεις, σε περίπτωση που ήταν αδίκημα που συνέβη εντός της εγκατάστασης MoR, ή σχετίζεται με λειτουργίες MoR.
Η σιδηροδρομική αστυνομία της Λαϊκής Δημοκρατίας της Κίνας μπορεί να θεωρηθεί ως η μόνη αστική αστυνομική δύναμη υπό τη διοίκηση ενός οργανισμού κεντρικής κυβέρνησης, πιο συγκεκριμένα του Υπουργείου Υγείας. Τα υποκαταστήματά της διανέμονται παράλληλα με τα σιδηροδρομικά γραφεία του Υπουργείου Υγείας, και για μια χρονική περίοδο, θεωρήθηκε θυγατρική της, καθώς το "γραφείο σιδηροδρόμων" είναι μια οντότητα μικτής φύσης: ως κυβερνητικός οργανισμός καθώς και ως εταιρεία. Κατά συνέπεια, κάποια αστυνομική υπηρεσία σιδηροδρόμων θα καλύψει διάφορες περιοχές επιχειρήσεων σε επαρχιακό επίπεδο. Για παράδειγμα, η αστυνομική δύναμη του σιδηροδρόμου του Τιεντσίν σε επίπεδο διαίρεσης θα απαντήσει στο νομαρχιακό γραφείο αστυνομίας σιδηροδρόμου του Πεκίνου, παρά το γεγονός ότι η τακτική αστυνομική δύναμη τους Τιεντσίν αποτελεί εγγύηση για την ισοδυναμία του στο Πεκίνο. Ενώ εποπτεύεται από το Υπουργείο Δημόσιας Ασφάλειας, η δύναμη χρηματοδοτήθηκε αποκλειστικά από το ίδιο το Υπουργείο Υγείας. Ως εκ τούτου, συχνά επικρίθηκε για την προστασία του εταιρικού συμφέροντος βάσει του Υπουργείου Εξωτερικών. Δεδομένου ότι είναι διαδεδομένο στη Λαϊκή Δημοκρατία της Κίνας ότι η τοπική αστυνομική δύναμη στρατολογήθηκε ως ιδιωτικός στρατός ατόμων, τέτοια κριτική αντικατοπτρίζει στην πραγματικότητα τη διαμάχη μεταξύ τοπικής και κεντρικής κυβέρνησης σε κάποιο επίπεδο.
Γερμανία
Η Γερμανική Σιδηροδρομική Αστυνομία ήταν η σιδηροδρομική αστυνομία της ναζιστικής Γερμανίας. Είχε την ευθύνη για την ασφάλεια των σιδηροδρόμων και επίσης για την αποτροπή κατασκοπείας και σαμποτάζ των σιδηροδρομικών αγαθών. Δεν υπαγόταν στο Κεντρικό Γραφείο της Αστυνομίας Σιδηροδρόμου, αλλά μόνο στους Γερμανικούς Κρατικούς Σιδηρόδρομους.
Ινδία
Η προστασία των Ινδικών Σιδηροδρόμων πραγματοποιείται από τη Δύναμη Προστασίας Σιδηροδρόμων και την Αστυνομία της Κυβέρνησης Σιδηροδρόμων. Η Αποστολή της Σιδηροδρομικής Προστασίας Δύναμης περιλαμβάνει την προστασία και προστασία των επιβατών σιδηροδρόμων, της περιοχής επιβατών και των σιδηροδρομικών περιουσιακών στοιχείων, καθώς και τη διασφάλιση της ασφάλειας, της ασφάλειας και την ενίσχυση της εμπιστοσύνης του ταξιδιού κοινού στους Ινδικούς Σιδηρόδρομους.
Ινδονησία
Η Polsuska (Ινδονησιακά: Pol isi Khu sus K ereta A pi ή Railroad Special Police ) είναι μια μονάδα επιβολής του νόμου υπό την αιγίδα της ινδονησιακής σιδηροδρομικής εταιρείας. Η Polsuska στο ρόλο της ως ειδικής σιδηροδρομικής αστυνομίας έχει καθήκον να: επιβάλλει κυρώσεις σύμφωνα με τη νομοθεσία και να εφαρμόζει την ασφάλεια, την πρόληψη του εγκλήματος και να αποτρέπει ενέργειες μη δικαιοσύνης στο πλαίσιο των ινδονησιακών σιδηροδρόμων ως εταίρος της εθνικής αστυνομίας. Η Polsuska έχει τις ευθύνες που σχετίζονται με το νόμο και την τάξη, συμπεριλαμβανομένης της ασφάλειας των σιδηροδρομικών σταθμών και των χρηστών τρένων. Οι αξιωματικοί της Polsuska φορούν μαύρο ως στολή τους και φορούν πορτοκαλί μπερέ τραβηγμένα προς τα αριστερά. Η Polsuska εκπαιδεύεται από την Εθνική Αστυνομία της Ινδονησίας, αλλά δεν αποτελεί μέρος της. Η Polsuska είναι υπό τη διοίκηση της Διεύθυνσης Ασφάλειας και Ασφάλειας της Ινδονησίας.
Οι Commuter Lines που εξυπηρετούν τη Μεγάλη Τζακάρτα διατηρούν τη δική τους δύναμη ασφαλείας που χαρακτηρίζονται ως φρουροί ασφαλείας, η στολή τους είναι σκούρο μπλε και φοράει λευκά κράνη και είναι γνωστή ως (Petugas Keamanan Dalam / PKD). Αυτά δεν αποτελούν μέρος της Polsuska.
Κάθε σιδηροδρομικός σταθμός στην Ινδονησία διαθέτει επίσης αρκετούς φρουρούς ασφαλείας για να βοηθήσει την Polsuska στον τομέα του νόμου και της τάξης, συμπεριλαμβανομένης της ασφάλειας. Κατά τις περιόδους αιχμής, όπως τις τελευταίες μέρες του Ραμαζανιού και άλλες εθνικές αργίες, το Polsuska μπορεί να επικουρείται από μέλη του στρατού και της αστυνομίας για να παρέχει πρόσθετη παρουσία ασφαλείας στους σιδηροδρόμους της Ινδονησίας.
Ιταλία
Η αστυνόμευση των ιταλικών κρατικών σιδηροδρόμων (Ferrovie dello Stato Ιtaliano) πραγματοποιείται από την Polizia Ferroviaria (Αστυνομία Σιδηροδρόμων της Ιταλίας), ένα τμήμα της εθνικής αστυνομικής δύναμης της Ιταλίας που λειτουργεί υπό την εποπτεία του Υπουργού Εσωτερικών.
Ρωσία
Το Τμήμα Μεταφορών MVD προστατεύει το σιδηροδρομικό σύστημα στη Ρωσία. Η αστυνομία ανήκει στο Υπουργείο Εσωτερικών και είναι υπεύθυνη για την προστασία των σιδηροδρόμων, τον έλεγχο της ποιότητας των τρένων και τη διατήρηση της ασφάλειας των σιδηροδρόμων στη Ρωσική Ομοσπονδία.
Ηνωμένο Βασίλειο
Η Βρετανική Αστυνομία Μεταφορών προστατεύει το σιδηροδρομικό σύστημα στη Μεγάλη Βρετανία, λόγω της εθνικοποίησης των σιδηροδρόμων το 1948. Πριν από αυτό, μεμονωμένοι σιδηρόδρομοι είχαν τις δικές τους αστυνομικές δυνάμεις.
Ιστορία
Η ιστορία της αστυνομίας των σιδηροδρόμων στις Ηνωμένες Πολιτείες χρονολογείται από τις αρχές της Εθνικής Υπηρεσίας Ντετέκτιβ Πίνκερτον. Στα μέσα του δέκατου ένατου αιώνα, ο αριθμός των αμερικανικών στρατευμάτων ήταν ανεπαρκής για την αστυνομία των σιδηροδρομικών γραμμών που απλώνονταν στα τεράστια σύνορα.
Διασχίζοντας περιοχές που απέχουν πολύ από τα προστατευτικά μέτρα που διατίθενται σε κατοικημένα κέντρα άφησαν σιδηροδρομικές γραμμές και τους επιβάτες και τα εμπορεύματά τους ευάλωτα στην ληστεία. Μέσω της επιχείρησης ντετέκτιβ του, ο Άλαν Πίνκερτον συναντήθηκε με τον Τζορτζ Μακ Κλίλαν, τον πρόεδρο του Σιδηροδρόμου του Οχάιο και του Μισισσιπή και του Κεντρικού Σιδηροδρόμου του Ιλινόι, καθώς και τον δικηγόρο του, Αβραάμ Λίνκολν. Με την ενθάρρυνση του Λίνκολν, ο Πίνκερτον άρχισε να παρέχει ντετέκτιβ για το σιδηρόδρομο.
Οι σιδηροδρομικές συμβάσεις στη συνέχεια ήταν το στήριγμα του Πίνκερτον έως ότου οι σιδηροδρομικές εταιρείες ανέπτυξαν σταδιακά τις δικές τους αστυνομικές υπηρεσίες τα χρόνια μετά τον εμφύλιο πόλεμο. Μετά την ίδρυση της Αδελφότητας Μηχανολόγων Μηχανικών το 1863, το γραφείο ντετέκτιβ Πίνκερτον και οι νέες αστυνομικές υπηρεσίες σιδηροδρόμου έγιναν καθοριστικές για τη συντριβή των απεργιών των εργαζομένων στις σιδηροδρομικές μεταφορές.
Μια άλλη σημαντική ανησυχία ήταν η δυσφορία των εργαζομένων, ιδίως του αγωγού επιβατών, ο οποίος είχε τη μεγαλύτερη εξουσία και ελευθερία στα τρένα επιβατών και εισπράττει τέλη εισιτηρίων. Ο Πίνκερτον ξεκίνησε αυτή τη δουλειά για το South Michigan Line το 1854, και την 1η Φεβρουαρίου 1855, δημιούργησε τη βορειοδυτική αστυνομική υπηρεσία με 10.000 $ που δόθηκαν για τον σκοπό από έξι ανήσυχους μεσοδυτικoύς σιδηρόδρομους.
Δικαιοδοσία και αρχή
Είναι σημαντικό να σημειωθεί ότι η Ενότητα 1704 αναφέρει επίσης ότι αυτή η αστυνομική αρχή είναι «στο βαθμό της εξουσίας ενός αστυνομικού που έχει πιστοποιηθεί ή ανατεθεί σύμφωνα με τους νόμους αυτής της δικαιοδοσίας». Ενώ οι αστυνομικοί του σιδηροδρόμου ενδέχεται να έχουν γενική αρχή αξιωματικού ειρήνης σε ορισμένες πολιτείες όπως η Καλιφόρνια, περιορίζονται στην ιδιοκτησία του σιδηροδρόμου σε άλλες πολιτείες.
Το καθεστώς των αστυνομικών των σιδηροδρόμων ποικίλλει ανάλογα με το κράτος, δεδομένου ότι ανατίθενται από τον κυβερνήτη του κράτους στο οποίο διαμένουν και / ή εργάζονται και μπορεί να έχουν τόσο κρατικές εξουσίες σύλληψης όσο και ορισμένες διακρατικές δυνάμεις σύλληψης, όπως επιτρέπεται από τον νόμο 49 USC 28101. Αν η σιδηροδρομική αστυνομία επιβάλλει κυρίως νόμους πάνω ή κοντά στο σιδηροδρομικό δεξιά του δρόμου, οι αστυνομικοί τους μπορούν να επιβάλλουν άλλους νόμους και κάνουν συλλήψεις ανοικτά της ιδιοκτησίας του σιδηροδρόμου, ανάλογα με την κατάσταση στην οποία εργάζονται.
Ανάλογα με το κράτος ή τη δικαιοδοσία, οι αστυνομικοί των σιδηροδρόμων μπορούν να θεωρηθούν πιστοποιημένοι αστυνομικοί, αναπληρωτές αξιωματικοί ειρήνης ή ειδικοί πράκτορες της εταιρείας. Στη Βιρτζίνια, για παράδειγμα, οποιοσδήποτε σιδηρόδρομος μπορεί να υποβάλει αίτηση στο Circuit Court οποιασδήποτε κομητείας όπου λειτουργεί για να επιτρέψει στον Πρόεδρο του σιδηροδρόμου να διορίσει μέλη της αστυνομικής του δύναμης.
Μερικά από τα εγκλήματα που διεξάγει η σιδηροδρομική αστυνομία περιλαμβάνουν καταπάτηση στο δεξιό δρόμο του σιδηρόδρομου, επιθέσεις εναντίον επιβατών, τρομοκρατικές απειλές που στοχεύουν τον σιδηρόδρομο, εμπρησμό, επισήμανση γκράφιτι σε τροχαίο υλικό ή κτίρια σιδηροδρόμου , βανδαλισμούς σήματος, παραλαβή , εισιτήρια απάτης , ληστεία και κλοπή προσωπικών αντικειμένων, αποσκευών ή φορτίου. Άλλα περιστατικά που ερευνά η αστυνομία σιδηροδρόμου περιλαμβάνουν εκτροχιασμούς, συγκρούσεις αμαξοστοιχίας / οχήματος, τροχαία ατυχήματα στα δεξιά και απελευθερώσεις επικίνδυνων υλικών.
Κοινή ομάδα τρομοκρατίας
Οι περισσότερες σιδηροδρομικές αστυνομικές υπηρεσίες συμμετέχουν στην Κοινή Ομάδα Τρομοκρατίας FBI.
Παραπομπές
Σιδηροδρόμων Κατηγορία:Σιδηροδρομικές μεταφορές
Καπεστέρ-Μπελ-Ω
Το Καπεστέρ-Μπελ-Ω (γαλλικά: Capesterre-Belle-Eau, γουαδελουπιανό κρεόλ: Kapèstè) είναι γαλλική κοινότητα στον υπερπόντιο νομό και περιοχή της Γουαδελούπης.
Οι κάτοικοί του είναι γνωστοί ως Καπεστεριέν (γαλλικά: Capesterriens).
Παραπομπές
Κατηγορία:Κοινότητες της Γουαδελούπης
Ιωάννης Βρετός
Βιογραφικά στοιχεία
Γεννήθηκε το 1836 στην Κέα, και μετά την ολοκλήρωση των εγκύκλιων σπουδών του μετακόμισε στην Αθήνα όπου άρχισε να σπουδάζει νομική στο Πανεπιστήμιο Αθηνών. Αναγκάστηκε όμως να εγκαταλείψει τις σπουδές του λόγω οικονομικών προβλημάτων και μετακόμισε στην Κωνσταντινούπολη. Εργάστηκε αρχικά ως οικοδιδάσκαλος και στη συνέχεια άρχισε να συνεργάζεται με τις εφημερίδες Βυζαντίς και Αρμονία. Λίγο αργότερα ίδρυσε την εφημερίδα Ομόνοια η οποία σε μικρό χρονικό διάστημα συγχωνεύθηκε με την εφημερίδα Νεολόγος του Σταύρου Βουτυρά. Στην εφημερίδα αυτή αρθρογραφούσε και έγραφε σχετικά με εθνικά θέματα των Ελλήνων.
Επέστρεψε στην Αθήνα και συνεργάστηκε με τον Πέτρο Κανελίδη, εκδότη της εφημερίδας Καιροί. Μέσα στους επόμενους πέντε μήνες όμως, αποσύρθηκε και ίδρυσε το δικό του βιβλιοπωλείο. Συνεργάστηκε επίσης με τους Μπάμπη Άννινο και Μιχάλη Λάμπρου στην έκδοση της εφημερίδας Καθημερινή. Όταν όμως η έκδοση της διακόπηκε επέστρεψε στην Κωνσταντινούπολη και άρχισε την έκδοση ετήσιου εγκυκλοπαιδικού ημερολογίου για 15 χρόνια, μέχρι το 1917. Απεβίωσε το 1920 στην Αθήνα, ενώ μετά τον θάνατό του ο εκδοτικός οίκος Εστία επανατύπωσε μερικά από τα ημερολόγια και διηγήματά του.
Εξωτερικοί σύνδεσμοι
Κατηγορία:Έλληνες δημοσιογράφοι Κατηγορία:Έλληνες εκδότες
Iron Man
Ο Iron Man (πραγματικό όνομα: Anthony Edward "Tony" Stark) είναι φανταστικός υπερήρωας και πρωταγωνιστής του ομώνυμου κόμικ της Marvel Comics. Δημιουργήθηκε από τον συγγραφέα και συντάκτη Σταν Λι και αναπτύχθηκε από τον σεναριογράφο Λάρι Λίμπερ. Σχεδιάστηκε από τους καλλιτέχνες Ντον Χεκ και Τζακ Κίρμπι. Πρωτοεμφανίστηκε τον Μάρτιο του 1963 στο τεύχος Tales of Suspence #39 και απέκτησε το δικό του κόμικ, Iron Man #1, τον Μάιο του 1968.
Ο Iron Man έχει εμφανιστεί σε πολλές τηλεοπτικές σειρές και ταινίες. Στο Κινηματογραφικό Σύμπαν της Marvel, ο χαρακτήρας ενσαρκώνεται από τον Ρόμπερτ Ντάουνι Τζούνιορ και εμφανίζεται στις ταινίες Iron Man (2008), Ο Απίθανος Hulk (2008), Iron Man 2 (2010), Οι Εκδικητές (2012), Iron Man 3 (2013), Εκδικητές: Η Εποχή του Ultron (2015), Captain America: Εμφύλιος Πόλεμος (2016), Spider-Man: Η Επιστροφή Στον Τόπο Του (2017), Εκδικητές: Ο Πόλεμος της Αιωνιότητας (2018), Εκδικητές: Η Τελευταία Πράξη (2019) και μέσω αρχειακού υλικού στην ταινία Spider-Man: Μακριά Από τον Τόπο του (2019).
Βιογραφία
Ο δισεκατομμυριούχος Άντονι Σταρκ, γιος πλούσιων γονιών, ανέλαβε την Stark Industries αφού οι γονείς του σκοτώθηκαν σε αυτοκινητιστικό δυστύχημα. Ο Τόνι ήταν σπουδαίος εφευρέτης και κατασκεύαζε όπλα για τον στρατό. Σε ένα επαγγελματικό ταξίδι στο Βιετνάμ, μετά από μια έκρηξη, ένα θραύσμα βρέθηκε πολύ κοντά στην καρδιά του και κινδύνεψε να του κοστίσει τη ζωή. Λίγα λεπτά αργότερα, ο Τόνι έπεσε θύμα απαγωγής εχθρικών δυνάμεων με αρχηγό τον πολέμαρχο Γουόνγκ-Τσου. Ο Γουόνγκ-Τσου τον διέταξε να κατασκευάσει ένα όπλο γι' αυτούς, αλλιώς δεν θα αφαιρούσαν το θραύσμα. Ο Τόνι όμως, χρησιμοποίησε την εξυπνάδα του και κατασκεύασε μια πανοπλία με όπλα για να δραπετεύσει. Με τον καιρό, ο Τόνι αναβάθμιζε όλο και περισσότερο τη στολή του, λέγοντας στους υπόλοιπους πως ο Iron Man - όπως αποφάσισε να αυτοαποκαλείται - ήταν απλώς ο σωματοφύλακάς του. Ο Τόνι πήρε την απόφαση να προστατεύει όλο τον κόσμο και όχι απλώς την εταιρεία του. Αν και έχει δοκιμαστεί πολλές φορές - κυρίως από το αλκοόλ - ο Τόνι Σταρκ καταφέρνει και να διατηρεί την περιουσία του, αλλά και να συνεχίζει να είναι ο Iron Man. Είναι επίσης ιδρυτικό μέλος των Εκδικητών μαζί με τους Thor, Ant-Man, Wasp και Hulk.
Εξωτερικοί σύνδεσμοι
Κατηγορία:Υπερήρωες της Marvel Comics Κατηγορία:Χαρακτήρες που δημιουργήθηκαν από τον Σταν Λι Κατηγορία:Χαρακτήρες που δημιουργήθηκαν από τον Τζακ Κίρμπι Κατηγορία:Κόμικς που έγιναν ταινίες Κατηγορία:Κόμικς που έγιναν τηλεοπτικές σειρές Κατηγορία:Κόμικς που έγιναν βιντεοπαιχνίδια
Κινεζικές διαδηλώσεις υπέρ της δημοκρατίας του 2011
Αρχικά, οι διοργανωτές πρότειναν στους συμμετέχοντες να φωνάζουν συνθήματα στις διαδηλώσεις. Η κινεζική κυβέρνηση κατηγόρησε τους μαθητές σε μια φιλοδημοκρατική λέσχη στην περίφημη Ακαδημία Chingmao, συμπεριλαμβανομένου του υπέρ-δημοκρατικού ακτιβιστή Yu-Feng Zhang, ο οποίος είναι τώρα στην εξορία στην Αυστραλία. Ωστόσο, έπειτα από την πρώτη διαμαρτυρία στις 20 Φεβρουαρίου, στην οποία πολίτες και δημοσιογράφοι ξυλοκοπήθηκαν και συνελήφθησαν, οι διοργανωτές πρότειναν στις διαδηλώσεις της 27 Φεβρουαρίου να μην φωναχτούν συνθήματα, και γενικά οι διαδηλωτές να διατηρήσουν ένα χαμηλό προφίλ, για να ελαχιστοποιηθούν η αστυνομική καταστολή. Αυτή τη δεύτερη ημέρα διαμαρτυρίας, ο αριθμός των διαδηλωτών δεν μπορούσε να προσδιοριστεί. Διαδηλώσεις καταγράφηκαν σε δύο μόνο πόλεις, όμως η διαφορά μεταξύ διαδηλωτών και απλών κατοίκων ήταν πολύ ασαφής. Παρά ταύτα, η αστυνομία πραγματοποίησε μεγάλη επιχείρηση καταστολή και στις 20 και στις 27 Φεβρουαρίου. Πηγές ανέφεραν ότι στις 27 Φεβρουαρίου, ο δημοσιογράφος Στέφεν Ένγκλ από το Bloomberg News και ο Ντάμιαν Γκραμάτικας του BBC είχαν ξυλοκοπηθεί από αστυνομικούς στο Πεκίνο. Επίσης, η αστυνομία συνέλαβε πολλούς διαδηλωτές. Στη Σαγκάη, οι διαδηλωτές πέτυχαν να ξεφύγουν από τον ασφυκτικό έλεγχο της αστυνομίας και κατάφεραν να πουν τα συνθήματά τους σε ξένους δημοσιογράφους. Από τα τέλη Φεβρουαρίου, περίπου 35 ακτιβιστές και δικηγόροι για τα ανθρώπινα δικαιώματα συνελήφθησαν και πέντε άτομα κατηγορήθηκαν για υποκίνηση ανατροπής της κρατικής εξουσίας.
Αρχικό κάλεσμα
Αρχικά, στις 19 Φεβρουαρίου 2011 έγινε διαδικτυακά μία ανώνυμη πρόσκληση για μια «επανάσταση Γιασεμιού» σε 13 μεγάλες πόλεις της Κίνας, και συγκεκριμένα πρώτα στον ιστότοπο του Boxun.com, και μετά στο Twitter. Η έκκληση ζητούσε να οργανώνονται διαμαρτυρίες κάθε Σαββατοκύριακο, υποστηρίζοντας ότι «η συνεχής δράση θα δείξει στην κινεζική κυβέρνηση ότι ο λαός της αναμένει την λογοδοσία και την διαφάνεια που δεν υπάρχει στο ισχύον μονοκομματικό σύστημα».
Στρατηγική και τακτική των διαδηλωτών
Προτοινόμμενα συνθήματα για τις διαδηλώσεις: Στις 2 Μαρτίου, οι διοργανωτές ανακοίνωσαν μία στρατηγική τριών σταδίων. Το πρώτο στάδιο θα διαρκούσε «μερικές εβδομάδες, μερικούς μήνες, ένα χρόνο ή ακόμα περισσότερο». Το δεύτερο στάδιο θα ήταν το εξής: «κρατώντας ένα λουλούδι γιασεμιού και [χρησιμοποιώντας] κινητά τηλέφωνα ή συσκευές αναπαραγωγής μουσικής παίξτε [το λαϊκό τραγούδι] Ένα τόσο όμορφο γιασεμί ». Οι διοργανωτές δήλωσαν το τρίτο στάδιο θα ήταν «όταν η επανάσταση του δρόμου θα είναι μη αναστρέψιμη». Θα περιελάμβανε ανθρώπους που ασκούν κριτική στην κυβέρνηση ανοιχτά και χωρίς φόβο.
Οι διοργανωτές ανέφεραν στις 2 Μαρτίου ότι είχαν δικαιωθεί, καθώς δήλωσαν ότι, "τώρα η κυβέρνηση της Κίνας δείχνει σαφώς τη φρίκη και το φόβο της για τον λαό, σαν να αντιμετωπίζει έναν θανατηφόρο εχθρό. Ένας μικρός αριθμός ανθρώπων, απλώς περπατώντας, απέδειξε τη δύναμη του λαού και η ανταπόκριση της κυβέρνησης αποκάλυψε τις αδυναμίες της στον κόσμο. " Για τις 6 Μαρτίου, οι διαδηλωτές κλήθηκαν «είτε να συγκεντρωθούν κοντά σε εστιατόρια fast-food και να κάνουν μια βόλτα, είτε να φάνε στα εστιατόρια».
20 Φεβρουαρίου
Το Associated Press ανέφερε ότι μόνο «λίγοι άνθρωποι» συμμετείχαν ενεργά στις συγκεντρώσεις στις μεγάλες πόλεις. Οι Globe and Mail ανέφεραν ότι στην πρώτη διαδήλωση της 20ής Φεβρουαρίου ανταποκρίθηκαν περίπου 200 άτομα στο Πεκίνο, τα οποία και συναντήθηκαν στο μέρος που είχε κανονιστεί. Υπήρξε μια παρόμοια διαμαρτυρία στη Σαγκάη με περίπου 100 συμμετέχοντες.
Μια ηλικιωμένη διαδηλωτής στη Σαγκάη δήλωσε: «Η χώρα μας δεν διαθέτει κράτος δικαίου, είναι μια μονοκομματική δικτατορία, μια τυραννία, που καταπιέζει τους πολίτες».
Στο πεκίνο, ο Πρεσβευτής των Ηνωμένων Πολιτειών στην Κίνα, Τζον Χούντσμαν ήταν παρόν στο μέρος όπου είχε δοθεί το ραντεβού. Ο Χούντσμαν αντάλλαξε λίγα λόγια με ανθρώπους στα κινέζικα και στη συνέχεια αναχώρησε αμέσως από το μέρος αυτό. Ο εκπρόσωπος της πρεσβείας των ΗΠΑ είπε ότι ο Χούντσμαν και η οικογένειά του πήγαιναν σε ένα μουσείο και «έφυγαν αμέσως» μόλις συνειδητοποίησαν τι συνέβαινε. Το Atlantic Wire αναφέρει ότι: «αυτό δεν εμπόδισε τους εθνικιστές Κινέζους μπλόγκερ να χαρακτηρίσουν την εμφάνιση του Χούντσμαν ως απόδειξη μιας αμερικανικής συνωμοσίας για την αποσταθεροποίηση της Κίνας».
27 Φεβρουαρίου
Μετά την έντονη καταστολή των διαδηλώσεων από την αστυνομία στις 20 Φεβρουαρίου, οι διοργανωτές κάλεσαν τους συμμετέχοντες να μην φωνάζουν πλέον συνθήματα, αλλά απλά να συγκεντρωθούν σιωπηλά στα σημεία συνάντησης, σαν να πήγαιναν για περίπατο. Η ανακοίνωση αυτή έγινε στον ιστότοπο της Boxun.com στις 22 Φεβρουαρίου. Λίγο πριν από την προγραμματισμένη συγκέντρωση της 27ης Φεβρουαρίου, οι αρχές έβαλαν μία σιδερένια περίφραξη τόσο έξω από το εστιατόριο McDonald's στο Πεκίνο, στο οποίο επρόκειτο να συμβεί η συγκέντρωση, όσο και έξω από το σπίτι του βραβευμένου με Νόμπελ και αντιφρονούντος Λίου Σιαμπό. Ανήμερα της 27ης Φεβρουαρίου, εκατοντάδες μέλη των σωμάτων ασφαλείας τοποθετήθηκαν προληπτικά στο κέντρο του Πεκίνου. Η αστυνομία άρχισε διώχνει όποιον βρισκόταν εκεί λίγο μετά την ώρα που είχε προγραμματιστεί η διαδήλωση.
Στις 27 Φεβρουαρίου, ακτιβιστές στο Πεκίνο και στη Σαγκάη συμμετείχαν σε συγκεντρώσεις. Σύμφωνα με πληροφορίες, επτά άτομα συνελήφθησαν στη Σαγκάη και η αστυνομία προσήγαγε δημοσιογράφους, συμμετέχοντες καθώς και απλούς περιπατητές. Δεδομένου ότι οι διοργανωτές είχαν προτείνει στους διαδηλωτές να περπατήσουν σιωπηλά για να διαμαρτυρηθούν, ήταν αδύνατο να διακρίνει κανείς ποιοι ήταν διαδηλωτές και ποιοι απλοί πολίτες. Η Wall Street Journal δήλωσε ότι «ενώ αρκετοί Κινέζοι δήλωσαν ότι είχαν δει διαμάχες με την αστυνομία, δεν υπήρχαν ενδείξεις πραγματικών διαδηλώσεων».
6 Μαρτίου
Το Πεκίνο ήταν υπό στενή επιτήρηση λόγω της συνόδου του Εθνικού Λαϊκού Κογκρέσου και περίπου 180.000 αστυνομικοί και 560.000 εθελοντές ασφαλείας βρίσκονταν σε περιπολία. Υπήρξε έντονη παρουσία της αστυνομίας την Κυριακή σε περιοχές του Πεκίνου, της Σαγκάης,  και της Σενζέν, σε μέρη που είχαν προγραμματιστεί διαμαρτυρίες. Στο Πεκίνο, οι δημοσιογράφοι δεν είδαν κανένα εμφανές σημάδι διαδηλωτών. Ομοίως, στη Σαγκάη, τα περισσότερα πρακτορεία ειδήσεων ανέφεραν την απουσία φανερών διαδηλωτών. Ωστόσο, η Deutsche Presse-Agentur (DPA) ανέφερε ότι υπήρξε μία συγκέντρωση περίπου εκατό διαδηλωτών «περιτριγυρισμένοι από εκατοντάδες αστυνομικούς με στολή».
Υπήρξαν ακόμη περισσότερες αναφορές για κράτηση ξένων δημοσιογράφων στη Σαγκάη, κάτι το οποίο οδήγησε σε έντονες διαμαρτυρίες από τα Υπουργεία Εξωτερικών της Γερμανίας και τη Αυστραλίας.
13 Μαρτίου
Σύμφωνα με την Deutsche Presse-Agentur, υπήρχαν αρκετές εκατοντάδων αστυνομικών στο κέντρο του Πεκίνου, συμπεριλαμβανομένης της ένστολων αστυνομικών με σκύλους, παραστρατιωτικών, καθώς και αστυνομικών με πολιτικά. Περισσότεροι από 40 αστυνομικοί ήταν παρόντες στο Peace Cinema στη Σαγκάη. Σύμφωνα με την Agence France-Presse, «δεν υπήρχε μαζική παρουσία αστυνομίας, όπως φαίνεται τις προηγούμενες Κυριακές».
20 Μαρτίου
Στο Πεκίνο, εκατοντάδες αστυνομικών ήταν παρόντες σε μερικές από τις οκτώ προτεινόμενες περιοχές διαμαρτυρίας «με περίπατο».
Απαγόρευση του Γιασεμιού
Στις 10 Μαΐου 2011, οι New York Times ανέφεραν ότι η αστυνομία του Πεκίνου είχε απαγορεύσει την πώληση λουλουδιών γιασεμιού σε διάφορα λουλουδοπωλεία. Ορισμένοι πωλητές ανέφεραν ότι η αστυνομία του Πεκίνου ζητούσε γραπτές διαβεβαιώσεις ότι δεν θα πωλούνται άνθη γιασεμιού στους πάγκους τους. Ακόμα, οι διοργανωτές του ετήσιου Διεθνούς Πολιτιστικού Φεστιβάλ Γασεμιού της Κίνας, δήλωσαν ότι αξιωματούχοι τους ακύρωσαν το καλοκαιρινό φεστιβάλ του 2011.
Τατουάζ μανίκι
Το τατουάζ μανίκι μπορεί να είναι ένα ενιαίο μεγάλο τατουάζ, ή ένα σύνολο από μικρότερα τατουάζ, σχετικά μεταξύ τους ως αναφορά το θέμα, καλύπτοντας το μεγαλύτερο μέρος ή όλο το χέρι συνήθως από τον ώμο μέχρι τον καρπό. Ο όρος «μανίκι» είναι μια παρομοίωση αναφερόμενη στην έκταση του τατουάζ που καλύπτει το χέρι σαν το μακρύ μανίκι ενός πουκάμισου. Με αυτήν την έννοια, ο αγγλικός όρος «σλίβ» (sleeve) μπορεί να χρησιμοποιηθεί και σαν ρήμα π.χ. «γκέτινγκ σλίβντ» (getting sleeved) που σημαίνει να κάνει κάποιος τατουάζ ολόκληρο το χέρι του. Ο όρος χρησιμοποιείται επίσης αναφερόμενος σε ένα μεγάλο τατουάζ που καλύπτει το πόδι κάποιου με παρόμοιο τρόπο. Μισά-μανίκια ή ένα τέταρτο-μανίκια είναι τατουάζ που καλύπτουν μόνο ένα μέρος του χεριού, συνήθως πάνω από τον αγκώνα, αν και μπορούν να τα συναντήσουμε και κάτω από τον αγκώνα. Ένα τατουάζ μανίκι προϋποθέτει την πλήρη κάλυψη με τατουάζ μιας συγκεκριμένης περιοχής, έτσι ένα μισό μανίκι καλύπτει ολόκληρη την άνω ή κάτω περιοχή του χεριού. Ένα τέταρτο-μανίκι συνήθως καλύπτει την περιοχή του δέρματος από τον ώμο μέχρι την ήμισυ απόσταση μέχρι τον αγκώνα. Τα τατουάζ μανίκι είναι αποτέλεσμα της συνεργασίας του καλλιτέχνη τατουάζ με τον πελάτη ώστε να αποδοθεί ένα ενιαίο προσωπικό και καλλιτεχνικό θέμα. Άλλες φορές, δημιουργείται όταν ο πελάτης έχει πολλά μικρότερα τατουάζ στο χέρι του και αργότερα τα συνδέει με ένα φόντο ώστε να σχηματίσουν ένα τατουάζ μανίκι. Τα προσχεδιασμένα μανίκια γενικά απαιτούν πολλές ώρες τατουάζ και μπορεί να χρειαστεί να περάσουν εβδομάδες, μήνες ή χρόνια μέχρι να ολοκληρωθούν. Ορισμένες οργανώσεις έχουν προτείνει κανόνες για την απαγόρευση τέτοιων τατουάζ μεταξύ των μελών τους. Το Αμερικανικό Σώμα Πεζοναυτών απαγόρευσε από τους πεζοναύτες να κάνουν τατουάζ μανίκι στα χέρια ή στα πόδια τους μετά την 1η Απριλίου το 2007. Oι πεζοναύτες που είχαν ήδη τέτοια τατουάζ προστατεύονται από προηγούμενους κανονισμούς (grandfather clause). Επίσης όταν και τα δύο χέρια ενός ατόμου είναι εντελώς καλυμμένα με τατουάζ σαν μέρος ενός ολόσωμου τατουάζ, τότε αναφέρονται ως τατουάζ μανίκια.
Ίσωμα Κιλκίς
Για οικισμούς στην Ελλάδα με το ίδιο όνομα δείτε το λήμμα: Ίσωμα (αποσαφήνιση)
Τατουάζ μανίκι
Παραπομπές
Κατηγορία:Τατουάζ - Δερματοστιξία
Ίσωμα Κιλκίς
Το Ίσωμα είναι ορεινό χωριό του Κιλκίς σε υψόμετρο 700 μέτρων.
Δείτε επίσης
Παλιό Ίσωμα
Παραπομπές
Κατηγορία:Δήμος Κιλκίς Κατηγορία:Χωριά του νομού Κιλκίς
Μπλακ-τζακ Σουίτς
Το μπλακ-τζακ σουίτς (blackjack switch) είναι μία  διαφορετική εκδοχή του μπλακ-τζακ που παρουσιάστηκε και πατενταρίστηκε το 2009 από τον Geoff Hall.
Στο μπλακ-τζακ σουίτς o παίκτης παίζει δύο συνδυασμούς με δύο φύλλα ταυτόχρονα. Ο παίκτης μπορεί να αλλάξει το δεύτερο φύλλο του ανάμεσα στα δύο χέρια. Αν ο κρουπιέρης φτάσει το 22, ο παίκτης παίρνει το ποντάρισμα του πίσω. Αυτό σημαίνει ότι δεν κερδίζει, όπως θα συνέβαινε αν ίσχυαν οι συνηθισμένοι κανόνες, αλλά το παιχνίδι επί της ουσίας τελειώνει με ισοπαλία. Επίσης, ο παίκτης πληρώνεται για το μπλακ-τζακ μόνο με αναλογία 1:1, και όχι 3:2 όπως ισχύει στο κανονικό μπλακ-τζακ.
Πηγές
Κατηγορία:Χαρτοπαικτική ορολογία
Καπεστέρ-ντε-Μαρί-Γκαλάντ
Το Καπεστέρ-ντε-Μαρί-Γκαλάντ (γαλλικά: Capesterre-de-Marie-Galante, γουαδελουπιανό κρεόλ: Kapestè Marigalant) είναι γαλλική κοινότητα στον υπερπόντιο νομό και περιοχή της Γουαδελούπης.
Παραπομπές
Κατηγορία:Κοινότητες της Γουαδελούπης
Ντιντιέ Ρέιντερς
Ο Ντιντιέ Ρέιντερς (γαλλικά Didier Reynders, γεννημένος στις 6 Αυγούστου 1958) είναι Βέλγος πολιτικός και μέλος του κόμματος Μεταρρυθμιστικό Κίνημα, που κατέχει το αξίωμα του Επιτρόπου Δικαιοσύνης της Ευρωπαϊκής Ένωσης από το 2019. Πριν την εκλογή του στο Βελγικό Κοινοβούλιο το 1992, κατείχε διάφορες θέσεις σε κρατικούς οργανισμούς της χώρας. Υπήρξε υπουργός του Βελγίου χωρίς διακοπή από το 1999 ως το 2019, όταν και παραιτήθηκε προκειμένου να διοριστεί στην Ευρωπαϊκή Επιτροπή.
Διετέλεσε Ομοσπονδιακός Υπουργός Οικονομικών μέχρι τον Δεκέμβριο του 2011, όντας μέλος έξι διαφορετικών κυβερνήσεων. Έπειτα έγινε Ομοσπονδιακός Υπουργός Εξωτερικών, Εμπορίου και Ευρωπαϊκών Υποθέσεων σε δύο κυβερνήσεις. Μετά την κυβερνητική κρίση του Δεκεμβρίου του 2018, διορίστηκε στη θέση του Υπουργού Άμυνας, που παρέμεινε μέχρι τον Νοέμβριο του 2019.
Βιογραφικά στοιχεία
Μετά την κατάρρευση του κυβερνώντος συνασπισμού το 2019, ο Ρέιντερς ανέλαβε επίσης την ευθύνη για το χαρτοφυλάκιο της άμυνας. Μετά από τις αμφιλεγόμενες βουλευτικές εκλογές τον Μάιο του 2019, ο Βασιλιάς Φίλιππος του Βελγίου ζήτησε από τον Ρέιντερς και τον Γιόχαν Βάντε Λανότε να εκκινήσουν τις διαδικασίες για τον σχηματισμό μιας κυβέρνησης συνασπισμού.
Το καλοκαίρι του 2019, ο Βέλγος πρωθυπουργός Σαρλ Μισέλ έθεσε τον Ρέιντερς ως υποψήφιο για την επερχόμενη Ευρωπαϊκή Επιτροπή. Η διορισθείσα πρόεδρος, Ούρσουλα φον ντερ Λάιεν, τον πρότεινε για το χαρτοφυλάκιο της Δικαιοσύνης. Η υποψηφιότητα του Ντιντιέ Ρέιντερς υπερψηφίστηκε με μεγάλη πλειοψηφία από το Ευρωπαϊκό Κοινοβούλιο τον Σεπτέμβριο του 2019. Ο ίδιος ανέλαβε τα καθήκοντά του την 1η Δεκεμβρίου 2019.
Κατηγορίες
Τον Απρίλιο του 2017 το Βέλγιο ψήφισε υπέρ της εισόδου της Σαουδικής Αραβίας στην Επιτροπή των Ηνωμένων Εθνών για τη Θέση των Γυναικών, που όμως θεωρείται μία από τις πλέον οπισθοδρομικές χώρες στο θέμα των δικαιωμάτων των γυναικών. Η απόφαση αυτή προκάλεσε διαμάχη και ερωτήματα σχετικά με τον ρόλο του Ρέιντερς.
Τον Σεπτέμβριο του 2019 η Βελγική Αστυνομία διερεύνησε ισχυρισμούς περί διαφθοράς και νομιμοποίησης εσόδων από παράνομες δραστηριότητες εις βάρος του Ρέιντερς, που προέκυψαν από την κατασκευή του κτιρίου της βελγικής πρεσβείας στην Κινσάσα, τη μίσθωση του αρχηγείου της ομοσπονδιακής αστυνομίας και άλλα ζητήματα. Η έρευνα διακόπηκε πολύ σύντομα.
Παραπομπές
Κατηγορία:Βέλγοι υπουργοί
Όλιβερ Στόουν
Ο Όλιβερ Στόουν (William Oliver Stone, 15 Σεπτεμβρίου 1946) είναι Αμερικανός σκηνοθέτης, σεναριογράφος και παραγωγός γνωστών ταινιών όπως Πλατούν (Platoon), Γεννημένος την 4η Ιουλίου (Born in Fourth of July), Αλέξανδρος και Αγριότητα (Savages).
Γεννήθηκε στις 15 Σεπτεμβρίου του έτους 1946, στην Νέα Υόρκη και επίσης είναι βετεράνος. Κατά την δεκαετία του ’60, εγκατέλειψε τον πανεπιστήμιο του Γέιλ,για να κατατάχτει ως στρατιώτης στον πόλεμο του Βιετνάμ και υπηρέτησε στο αμερικανικό πεζικό το 1967-68. Στο Βιετνάμ έδειξε πολύ θάρρος, τραυματίστηκε δύο φορές και του απονεμήθηκε μπρούτζινο αστέρι ανδρείας. Αφού επέστρεψε από το Βιετνάμ, σπούδασε στην κινηματογραφική σχολή της Νέας Υόρκης.
Είναι παντρεμένος και έχει τρια παιδιά.
Προσωπική Ζωή
Το 1999, ο Στόουν συνελήφθη και βρέθηκε ένοχος για κατάχρηση αλκοόλ και ναρκωτικών και μπήκε σε πρόγραμμα απεξάρτησης από τα ναρκωτικά. Συνελήφθη ξανά την νύχτα της 27ης Μαΐου του 2005 στο Λος Άντζελες για κατοχή μιας παράνομης αγνωστοποίητης ουσίας. Στις 27 Μαΐου του 2005,συνελήφθη επειδή οδηγούσε υπο την επήρεια και κατοχή ναρκωτικών. Απελευθερώθηκε την επόμενη ημέρα με $15,000 δολάρια πρόστιμο. Τον Αύγουστο του 2005, τελικά πλήρωσε πρόστιμο $100 δολάρια.
Παραπομπές
Κατηγορία:Αμερικανοί σκηνοθέτες Κατηγορία:Αμερικανοί σεναριογράφοι Κατηγορία:Βραβευμένοι με Χρυσή Σφαίρα Καλύτερης Σκηνοθεσίας Κατηγορία:Βραβευμένοι με BAFTA Κατηγορία:Βραβευμένοι με Όσκαρ Καλύτερης Σκηνοθεσίας Κατηγορία:Αμερικανοί ουμανιστές
Πολ Τίσντεϊλ
Ο  Πολ Τίσντεϊλ  (αγγλ.:  Paul Robert Tisdale) (γεν. 1973), είναι πρώην ποδοσφαιριστής και νυν προπονητής από τη Μάλτα, ο οποίος υπήρξε διεθνής με την εθνική νέων της Αγγλίας. Ξεκίνησε από τη Σαουθάμπτον και από το 1991 ως το 2007 αγωνίστηκε σε διάφορους επαγγελματικούς συλλόγους στα πρωταθλήματα Αγγλίας, Σκοτίας, Φινλανδίας και Ελλάδας, όπου είχε ένα πέρασμα από τον Πανιώνιο. Έχει ύψος 1,75 μ. και αγωνιζόταν στη μεσαία γραμμή. Από το 2006 είναι προπονητής της Έξετερ Σίτι.
Ποδοσφαιριστής
Ο Πολ Τίσντεϊλ γεννήθηκε στις 14 Ιανουαρίου 1973 στη Βαλέτα της Μάλτας αλλά ως ποδοσφαιριστής αναδείχθηκε μέσα από τις ακαδημίες της Σαουθάμπτον, στην οποία υπέγραψε το πρώτο του επαγγελματικό συμβόλαιο τον Ιούνιο του 1991. Έκανε το ντεμπούτο του στις 5 Οκτωβρίου 1991 σε αγώνα εναντίον της Χάντερσφιλντ Τάουν για το Λιγκ Καπ Αγγλίας. Έμεινε στην ομάδα ως το 1997 αλλά δεν κατάφερε να καθιερωθεί και είχε σύντομα περάσματα ως δανεικός στις Νορθάμπτον Τάουν και Χάντερσφιλντ Τάουν. Με τη Σαουθάμπτον είχε μόλις 18 συμμετοχές (16 πρωταθλήματος και 2 στο Λιγκ Καπ) και πέτυχε μόλις ένα γκολ στις 16/3/1996 επί της Μάντσεστερ Σίτι.
Το 1997 δόθηκε στην Μπρίστολ Σίτι, αλλά έπειτα από 6 μόλις ματς δόθηκε δανεικός στην Έξετερ Σίτι, στη συνέχεια της σεζόν στην Νταντί Γιουνάιτεντ και το καλοκαίρι του 1998 στη Φίνπα (FinPa ή Finnairin Palloilijat) της Φινλανδίας.
Τη σεζόν 1998-99 ήρθε στην Ελλάδα, στον κυπελλούχο Ελλάδος 1998 Πανιώνιο, όπου ήταν προπονητής ο παλιός Ιρλανδός διεθνής παίκτης της Λίβερπουλ Φ.Κ. Ρόνι Γουίλαν. Με τον Πανιώνιο αγωνίστηκε μία σεζόν και πήρε μέρος στο Κύπελλο Κυπελλούχων, στην πιο επιτυχημένη ευρωπαϊκή πορεία στην ιστορία του συλλόγου, αφού έφτασε ως τα προημιτελικά. Το πέρασμά του από τον Πανιώνιο το θυμάται πάντα με αγάπη και πρόσφατα επισκέφτηκε το σύλλογο συνοδεύοντας παίκτες και φιλάθλους της Έξετερ που εργάζεται ως προπονητής.
Το 1999 επέστρεψε στην Αγγλία, στη Γιόβιλ Τάουν, όπου τερμάτισε πρόωρα την καριέρα του το 2000, εξαιτίας ενός τραυματισμού.
Προπονητής
Το 2000 ξεκίνησε την προπονητική του καριέρα στην ερασιτεχνική Τιμ Μπαθ, ομάδα του Πανεπιστημίου του Μπαθ. Παρέμεινε ως το 2006. Στα χρόνια του η ομάδα πέτυχε μια εκπληκτική πορεία στο Κύπελλο Αγγλίας τη σεζόν 2002-03. Ήταν η πρώτη πανεπιστημιακή ομάδα που μπήκε στον προκριματικό γύρο του Κυπέλλου από το 1881. Πέτυχε να περάσει τέσσερις προκριματικούς γύρους και να φτάσει ως τον Α΄ γύρο, στον οποίο μετέχουν οι επαγγελματικές ομάδες, όπου αποκλείστηκε από την Μάνσφιλντ Τάουν. Επίσης, στις έξι σεζόν με την Τιμ Μπαθ κατάφερε να πετύχει τρεις ανόδους σε ανώτερη κατηγορία.
Η επιτυχημένη παρουσία του στον πάγκο της Τιμ Μπαθ είχε ως αποτέλεσμα τον Ιούνιο του 2006 να γίνει προπονητής στην Έξετερ Σίτι, όπου εργάζεται μέχρι σήμερα (2009). Στην πρώτη του σεζόν, 2006-07, κατάφερε η ομάδα να πλασαριστεί στις πρώτες θέσεις της Κόνφερενς (πέμπτη στη σειρά ποδοσφαιρική κατηγορία) και να αγωνιστεί στα πλέι-οφ της ανόδου, αλλά χωρίς επιτυχία. Τη σεζόν 2007-08 εντάχθηκε και ο ίδιος στο δυναμικό της ομάδας ως ποδοσφαιριστής, με το νούμερο 17, αλλά δεν πήρε μέρος σε κανένα ματς. Πέτυχε και πάλι να φτάσει την ομάδα στα πλέι-οφ ανόδου, αυτή τη φορά με επιτυχία, νικώντας με 1-0 την Κέιμπριτζ στο Στάδιο Γουέμπλεϊ στις 18 Μαΐου 2008.
Έτσι η Έξετερ επανήλθε στη Φούτμπολ Λιγκ, στην Λιγκ 2 (τέταρτη επαγγελματική κατηγορία), έπειτα από απουσία πέντε ετών και αμέσως έκανε συμβόλαιο δύο ετών με τον Τίσντεϊλ. Τη σεζόν 2008-09 είχε άλλη μια καταπληκτική πορεία. Τερμάτισε την ομάδα στη δεύτερη θέση κερδίζοντας απευθείας την άνοδο στην Λιγκ 1 (τρίτη επαγγελματική κατηγορία), για πρώτη φορά από τις αρχές της δεκαετίας του ’80. Στην τρίχρονη παρουσία του στην Έξετερ ο Τίσντεϊλ κατάφερε να αναδειχθεί σε έναν από τους επιτυχημένους μάνατζερ στην ιστορία της ομάδας.
Τίτλοι – Διακρίσεις
Ως προπονητής
Κατηγορία:Μέσοι ποδοσφαιριστές Κατηγορία:Άγγλοι ποδοσφαιριστές Κατηγορία:Ποδοσφαιριστές Πανιωνίου Κατηγορία:Ποδοσφαιριστές Εθνικής Αγγλίας Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Μπρίστολ Σίτι Κατηγορία:Ποδοσφαιριστές Γέοβιλ Τάουν Κατηγορία:Προπονητές ποδοσφαίρου Έξετερ Σίτι Κατηγορία:Ποδοσφαιριστές Έξετερ Σίτι Κατηγορία:Ποδοσφαιριστές Νορθάμπτον Τάουν Κατηγορία:Ποδοσφαιριστές Σαουθάμπτον ΦΚ Κατηγορία:Ποδοσφαιριστές Χάντερσφιλντ Τάουν Κατηγορία:Άγγλοι προπονητές ποδοσφαίρου Κατηγορία:Ποδοσφαιριστές ΦινΠα